OzLabs/hebrew-wiki-articles huggingface dataset:
איש האל (סרט, 2021)

איש האל (באנגלית: Man of God) הוא סרט דרמה ביוגרפי יווני, דובר אנגלית, שנכתב ובוים על ידי ילנה פופוביץ' בכיכובם של אריס סרבטליס כנקטריוס מאגינה וגם בכיכובם של מיקי רורק ואלכסנדר פטרוב.<ref name="variety"></ref><ref></ref> הסרט הוקרן לראשונה במסגרת פסטיבל הסרטים הבינלאומי במוסקבה ב-2021.

== שחקנים ==
* אריס סרבטליס – נקטריוס מאגינה
* מיקי רורק<ref></ref>
* אלכסנדר פטרוב

== הפקה ==
צילומי הסרט נערכו ביוון בספטמבר 2020.<ref></ref>

==קישורים חיצוניים==

== הערות שוליים ==

קטגוריה:סרטים באנגלית
קטגוריה:סרטי 2021
קטגוריה:סרטי דרמה
קטגוריה:סרטים ביוגרפיים
דצמבר (סרט, 2022)

"דצמבר" (ברוסית: Декабрь) הוא סרט קולנוע רוסי, בבימויו של קלים שיפנקו על ימי חייו האחרונים של המשורר סרגיי יסנין<ref></ref>.

== עלילה ==
הרקדנית הידועה איזדורה דאנקן מגיעה מגרמניה לברית המועצות, מכינה את בריחת המשורר אל מחוץ למדינה. המשורר נוסע ללנינגרד, שם הוא נופל במערבולת אירועי מלחמת האזרחים ברוסיה.<ref name="РГ2812"></ref>

== הפקה ==
על פי שיפנקו, שירת יסנין קרובה אליו והוא חשב על סרט בנושא יסנין עוד מימיו כסטודנט לקולנוע. עם פטרוב הוא עבד על "טקסט" וראה בו את כמי שיכול לגלם כאב פנימי ולהעביר את תחושת המוות הממשמש ובא שחש יסנין בימיו האחרונים.

הצילומים התקיימו במוסקבה ובסנקט פטרבורג. עבור הסרט נבנתה תפאורה רחבת היקף בשטח של יותר מ-7,000 מ"ר. הסרט תוכנן לצאת לאקרנים בשנת 2022, אך בהמשך יציאתו נדחתה לשנת 2024.

==שיווק==
הטיזר הראשון לסרט נחשף באפריל 2021.
== שחקנים ודמויות ==

== קישורים חיצוניים ==

* [https://www.kinopoisk.ru/media/news/4003780/ אלכסנדר פטרוב יגלם את סרגיי יסנין בסרט "דצמבר" מאת קלים שיפנקו]
* [https://tass.ru/kultura/10367223?nw=1609211314000 סרטו של קלים שיפנקו על הימים האחרונים לחייו של יסנין עשוי לצאת לאקרנים בסוף שנת 2021]
* [https://sobesednik.ru/kultura-i-tv/20201228-nakonec-ne-bezrukov-aleksandru לבסוף, לא בזרוקוב: אלכסנדר פטרוב לוהק לתפקיד המשורר הרוסי הגדול]
* ליאוניד פבליוצ'יק . [https://www.trud.ru/article/19-06-2020/1391172_tajna_gibeli_esenina.html תעלומת מותו של יסנין] 
== הערות שוליים ==

קטגוריה:סרטים שבוימו על ידי קלים שיפנקו
קטגוריה:סרטי 2024
קטגוריה:סרטי דרמה היסטורית
קטגוריה:האימפריה הרוסית בתרבות
קטגוריה:סרטים ביוגרפיים רוסיים
קטגוריה:סרטי דרמה רוסיים
קטגוריה:ברית המועצות בתרבות
קטגוריה:התאבדות בקולנוע
קטגוריה:סרטי מתח רוסיים
קטגוריה:סנקט פטרבורג בקולנוע
קטגוריה:סרטי VGTRK
גיל בר הדס

גיל בר הדס (נולד ב-2 בספטמבר 1990) הוא מוזיקאי, זמר-יוצר, מלחין ומעבד מוזיקלי ישראלי.

==ביוגרפיה==
בר הדס נולד בשנת 1990 בתל אביב ולמד בתיכון עירוני א' במגמת תיאטרון. בצבא שירת בלהקת הנח"ל כגיטריסט וזמר ולאחר מכן כמעבד המוזיקלי של להקות צבאיות. בר הדס הוא בעל תואר ראשון במוזיקה מטעם האקדמיה למוסיקה ולמחול בירושלים.

==קריירה מוזיקלית==
בר הדס החל להופיע מגיל 17 במועדונים כמו הבארבי, האוזן בר ותמונע.

בשנת 2018 יצא אלבומו הראשון "גיל בר הדס" שאותו הפיק מוזיקלית תומר ישעיהו. בר הדס כתב והלחין את כל שירי האלבום למעט שירה של לאה גולדברג, "אם תתן לי חלקי" שאותו ביצעה רוני בר הדס ללחן של גיל. שירי האלבום הושמעו בתחנות הרדיו בהן גלגלצ, 88FM ואקו 99FM.
הקליפ של השיר "מה חשבת" מתוך האלבום בבימוי נמרוד קרן ובהשתתפות מאי רופ, טל שדה ובר הדס עצמו, זכה ליותר מ-200 אלף צפיות ביוטיוב. השיר נבחר לאחד משירי השנה של כאן 88 לשנת 2018, והיה מועמד לתואר שיר השנה בגלגלצ. האלבום זכה לביקורות חיוביות. בר הדס הופיע עם שירי האלבום ברחבי הארץ.

באותה שנה שיתף פעולה עם הזמר רותם ג'ראד שכתב לו את השיר "לא מסתדר". השיר הופיע ברשימת בחירת העורכים של כאן 88.

בשנת 2019 הופיע במסגרת פסטיבל "יערות מנשה" לצד מירב הלינגר, אסף אמדורסקי, ספיר וולך, אלה רונן, פלורה ואחרים.

בשנת 2021 יצא אלבומו השני "נסיעות ארוכות", בחברת התקליטים "קמע". את שירי האלבום כתב והלחין בר הדס למעט השיר "אהובתי כאן חושך" שכתב חנוך לוין. את האלבום השני הפיק בר הדס עם יובל וילנר עם ליווי וייעוץ אמנותי של פיטר רוט. השיר "וייטנאם" שיצא בשנת 2020, שכתב והלחין הופיע ברשימת בחירות העורכים של כאן 88 באותה שנה. לקראת צאת האלבום הוא התארח בג'אם של 88FM. השיר "לא התכוונו לעכשיו", דואט עם אביגייל רוז מתוך האלבום יצא בתאריך 25 באפריל 2021. במופע השקת האלבום שהתקיים ב-5 ביוני 2021 התארחו אביגייל רוז ויהלי סובול.

בנובמבר 2021 השתתף יחד עם אחותו, רוני במופע המחווה לבני אמדורסקי ״טוב לי לשיר לעולם״ כחלק מפסטיבל תיאטרון ירושלים. שם ביצעו שירים יחד עם שלום חנוך, אסף אמדורסקי, קרן-אן, רונה קינן ורבקה מיכאלי ובליווי התזמורת הסימפונית ירושלים.

בשנת 2022 ביצע עם אחותו רוני את השיר "בלילה" מאת יורם טהרלב. הביצוע הופיע בפרויקט מחווה לשיריו של טהרלב "יעלה ויבוא", בהפקתו של אייל מזיג.

בר הדס ליווה ועיבד מוזיקלית הפקות מוזיקליות והצגות בבית הספר למשחק בית צבי. בר הדס מנהל מוזיקלית את מקהלת "זמר מתגלגל" של מרכז הספורט איל"ן ברמת גן.

==אלבומים==

* 2018: גיל בר הדס 
* 2021: נסיעות ארוכות

==חיים אישיים==
אחותו היא הזמרת רוני בר הדס. מתגורר במרכז הארץ.

==קישורים חיצוניים==

* [https://www.kan.org.il/radio/item.aspx?pid=190444 ג'אם 88 עם גיל בר הדס - 13.01.21] יואב יפת מגיש.

==הערות שוליים==

קטגוריה:חברי להקת הנח"ל
קטגוריה:מוזיקאים ישראלים
קטגוריה:זמרים ישראלים
קטגוריה:זמרים-יוצרים ישראלים
קטגוריה:זמרי רוק ישראלים
קטגוריה:זמרי פופ ישראלים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:בוגרי האקדמיה למוסיקה ולמחול בירושלים
קטגוריה:בוגרי תיכון עירוני א' (תל אביב)
קטגוריה:ישראלים שנולדו ב-1990
אמיר גולה

אמיר גולה (נולד ב-31 במרץ 1969) הוא כדורגלן עבר ישראלי, ששיחק בעמדת הקשר, ומזוהה עם קבוצת הפועל ירושלים, שם היה קפטן הקבוצה לתקופה מסוימת.

== קריירת מועדונים ==
גולה נולד וגדל בשכונת קטמון הירושלמית. בגיל 10 הצטרף לקבוצת הילדים של הפועל ירושלים. בקבוצת הילדים והנוער שיחק גולה בעמדת הקשר ההתקפי פליימייקר והחלוץ. הוא התחיל להשתלב בשנת 1989 בבוגרים, אך בתחילה לא באופן קבוע.

רק לאחר סיום שירותו בצה"ל בגיל 23, החל גולה להשתלב בסגל הבוגר, כשהקבוצה הייתה תחת מפרק זמני, ומאמן הקבוצה הבוגרת באותה התקופה שייע פייגנבוים, הסיט אותו לעמדת הקשר האחורי, שם שיחק לאחר מכן במשך רוב קריירת הבוגרים שלו. בעונת 1997/1998 הגיעה הקבוצה לגמר גביע המדינה נגד מכבי חיפה, כאשר גולה קפטן הקבוצה במעמד זה, אך הקבוצה הפסידה 0–2 וסיימה כסגנית הזוכה במפעל בלבד. בעונת 1999/2000 ירדה הקבוצה לליגה השנייה, ועונה לאחר מכן עזב גולה את הקבוצה לקבוצת הפועל נצרת עילית (כיום נקראת הפועל נוף הגליל) בהשאלה, שם אף התחיל בקריירה חדשה בחברת "רב-בריח". לאחר מכן חזר לעונה אחת בהפועל ירושלים, ולאחריה הודיע על פרישה ממשחק פעיל בגיל 33, והמשיך בקריירה בחברת המנעולים.

בהמשך לאחר הקמתה של הפועל קטמון ירושלים בליגה ג', הצטרף גולה לקבוצה בשנת 2009, וחזר לשחק 2 עונות במדי הקבוצה החדשה בגיל 40, לאחריהן פרש סופית מכדורגל בשנת 2011, והחל לשמש בתפקידים מקצועיים שונים בקטמון, בין היתר עוזר מאמן של הקבוצה הבוגרת, מאמן בילדים ובנוער, וסקאוט.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני הפועל נוף הגליל
קטגוריה:כדורגלני הפועל קטמון ירושלים
קטגוריה:ישראלים שנולדו ב-1969
דונה שירלי

דונה לי שירלי (באנגלית: Donna Lee Shirley; נולדה ב-1941) היא האישה הראשונה שניהלה פרויקט בנאס"א, והמנהלת לשעבר של התוכנית לחקר מאדים של המעבדה להנעה סילונית של נאס"א. שירלי היא המחברת של הספר "Managing Martians: The Extraordinary Story of a Woman's Lifelong Quest to Get to Mars—and of the Team Behind the Space Robot That Has Captured the Imagination of the World".

==ביוגרפיה==

שירלי נולדה בפאולס ואלי שבאוקלהומה וגדלה בויינווד. בנעוריה הייתה פעילה בתנועת הצופות בארצות הברית וניגנה באבוב. בתיכון בשונה מבנות כיתתה לא למדה כלכלת בית אלא שרטוט טכני. היא החלה להתעניין בחקר החלל ובחקר מאדים בעקבות ספרי המדע הבדיוני "החולות של מאדים" של ארתור סי. קלארק ו-"The Martian Chronicles" של ריי ברדבורי. לרגל יום הולדתה ה-15 רשמו אותה הוריה לחוג טיסה, והיא קיבלה רישיון טיס בגיל 16.

היא נרשמה ללימודי הנדסה באוניברסיטת אוקלהומה, אף על פי שיועצי האוניברסיטה התריעו בפניה כי "נשים אינן יכולות להיות מהנדסות". במהלך לימודיה התארסה, ובחרה לשנות את מסלול לימודיה לכתיבה טכנית על מנת לקבל תואר מוקדם יותר. זמן קצר אחרי כן היא נפרדה מארוסה. היא החלה לעבוד במקדונל איירקראפט קורפוריישן ככותבת אפיון בסנט לואיס שבמיזורי למשך כשנה, ואחרי כן חזרה ללמוד באוניברסיטה על מנת להשלים את התואר בהנדסה מכנית/חלל. היא קיבלה תואר ראשון בהנדסה מכנית וחלל ב-1965 ותואר שני מאוניברסיטת דרום קליפורניה בהנדסת חלל ב-1968. שירלי שימשה כעוזרת דקאן ומרצה להנדסת אווירונאוטיקה בבית הספר להנדסה של אוניברסיטת אוקלהומה עד לפרישתה בשנת 2003.

בין השנים 1966 ל-1998 עבדה שירלי במעבדה להנעה סילונית. כשהצטרפה לשם הייתה האישה היחידה מבין 2,000 עובדים שלהם היה תואר בהנדסה. בנאס"א עבדה במספר פרויקטים. היא הייתה חברה בצוות שתכנן את מגן החום של רכב החלל שתוכנן לחדור את האטמוספירה של מאדים. האי שימשה כמנתחת, ובהמשך כמנהלת תוכנית מארינר 10 לנוגה וכוכב חמה. היא הובילה את צוות המחקר של רובר המאדים. היא ניהלה את התוכנית לחקר מאדים והובילה את הצוותים של מארס פאת'פיינדר וסוג'ורנר. ב-1997 נוספה שירלי להיכל התהילה של נשים בטכנולוגיה וב-1998 נכנסה לרשימת היכל התהילה של התעופה והחלל של אוקלהומה, וכן לפרס מהאקדמיה האמריקאית להישגים. היא פרשה מניהול תוכנית החקר המאדים באוגוסט 1998.

על שמה נקרא האסטרואיד "5649 שירלי" שנתגלה בסמוך למאדים.

==ספריה==
<div class="mw-content-ltr">
* ; E-book
* ; Random House Digital, Inc., 2010, 
</div>

==קישורים חיצוניים==
* [https://web.archive.org/web/20120703012730/http://quest.arc.nasa.gov/mars/team/shirley.html הביוגרפיה של דונה שירלי ב quest.nasa.gov]
* 
* [http://www.niac.usra.edu/files/library/meetings/annual/jun02/Shirley_Donna.pdf The Myths of Mars: Why We're Not There Yet, and How to Get There]
* [https://lemelson.mit.edu/resources/donna-shirley Donna Shirley], LEMELS N-MIT

==הערות שוליים==

קטגוריה:מהנדסות אווירונאוטיקה אמריקאיות
קטגוריה:מהנדסי אווירונאוטיקה אמריקאים
קטגוריה:עובדי נאס"א
קטגוריה:עובדות נאס"א
קטגוריה:מדעניות אמריקאיות
קטגוריה:נשים זוכות פרסים: מדע וטכנולוגיה
קטגוריה:מנהלות אמריקאיות
קטגוריה:מנהלים אמריקאים
קטגוריה:בוגרי תנועת הצופים בארצות הברית
קטגוריה:בוגרות אוניברסיטת אוקלהומה
קטגוריה:בוגרי אוניברסיטת אוקלהומה
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:אמריקאים שנולדו ב-1941
קטגוריה:אמריקאיות שנולדו ב-1941
Diep.io

Diep.io הוא משחק פעולה מרובה משתתפים, הזמין לדפדפני אינטרנט, Android ו-iOS, שנוצר על ידי המפתח הברזילאי<ref name="vice"></ref> מת'אוס ולדרס.<ref name="miniclip"></ref> במשחק, שחקנים משחקים בתור טנקים וצוברים נקודות על ידי השמדת צורות ועל ידי הריגת שחקנים אחרים בזירה דו־ממדית. הגרסה הניידת של המשחק שוחררה בשנת 2016 על ידי מיניקליפ.

== מהלך המשחק ==
ב-Diep.io, המטרה העיקרית של השחקן היא לצבור נקודות על ידי השמדת חפצים מצולעים שונים ולירות על שחקנים אחרים עם הטנק שלהם על מנת להרוג אותם. כאשר השחקן צובר נקודות, הטנק גדל. ככל שרמת הטנק עולה היא מאפשרת לשחקן להשקיע את הנקודות שצבר במאפייני הטנק שלו, לדוגמה במהירות התנועה של הטנק וגודל הנזק שכל ירייה יכולה לגרום לצורה או לטנק אחר, מה שמאפשר לשחקנים להשיג יתרון על פני שחקנים אחרים עם פחות נקודות. שחקנים יכולים גם לשדרג את הטנק שלהם ולתת לו יתרונות שמחזקים אותו ברמות שונות עד לרמה 45.<ref name="gazettereview"></ref><ref name="screenrant"></ref><ref name="playerone"></ref> ב-Diep.io ישנם גם כמה מצבי משחק שונים הכוללים לדוגמה "גרסה קבוצתית".

== ביקורת ==
Diep.io זכה בשבחים רבים על העלילה ועל מגוון מצבי המשחק השונים שהוא מכיל.

מדי כהן מהאתר Screen Rant דירג את המשחק Diep.io כמשחק הווידאו הטוב ביותר המשתמש בסיומת האינטרנט .io , וטען כי המשחק הוא "באמת קרם דה לה קרם (בצרפתית: הטוב ביותר מבין הטובים) של סדרת משחקי .io", וכי הוא יכול להשאיר את השחקנים מול מסך המחשב במשך שעות. כהן החמיא לגיוון של המשחק שמציע מצבי משחק שונים והתאמה אישית של טנקים. אנתוני קויל מ-Gazette Review טען כי Diep.io הוא אחד מחמשת המשחקים המובילים הדומים ל-Slither.io בכך שהוא משחק מקוון מסיבי מרובה משתתפים משנת 2016. ג'ון קורפוס Tom's Guide דירג את Diep.io בתור משחק השלישי הטוב ביותר מסדרת משחקי ".io", אחרי Slither.io ו-Agar.io, ושיבח את "מערכת השדרוגים של המשחק", וטען שהמשחק ממכר ועמוק ביותר.<ref name="tomsguide"></ref> ארג'ון שא מביבום דירג את Diep.io כאחד משנים עשר המשחקים האלטרנטיביים הטובים ביותר אחרי Agar.io, שיבח את מאפייני הצוות של המשחק והמליץ על המשחק לקוראי הביקורת.<ref name="beebom"></ref> דישה מ Player.One תיאר את Diep.io כ"פשוט מאוד, אך ממכר ביותר", וטען כי הצלחת המשחק אינה מקרית.

Agar.io, Slither.io, ו-Diep.io ידועים בתור שלושה המשחקים ההטובים והפופולרים ביותר מסדרת משחקי ה ".io", כך טענו קרטיס כסף מהאתר פורבס<nowiki/><ref name="forbes"></ref> ג'ון קרופוז מהאתר Tom Guide, ודישה מהאתר Player.One. היכולת לשדרג טנקים ופונקציות במשחק מאפשרת למשחקים ליצור אסטרטגיות משחקיות רבות וסגנונות משחק שונים.

== קישורים חיצוניים ==

* 
* [https://diepio.fandom.com וויקי רשמי]

== הערות שוליים ==

קטגוריה:משחקי וידאו משנת 2016
קטגוריה:משחקי יריות ממוחשבים
קטגוריה:משחקי מובייל
קטגוריה:משחקי רשת מרובי-משתתפים
קטגוריה:משחקי אינטרנט
קטגוריה:משחקי פעולה ממוחשבים
קטגוריה:משחקי וידאו מרובי משתתפים
מארינר 10

מארינר 10 (באנגלית: Mariner 10) הייתה גשושית אמריקאית שנבנתה כחלק מתוכנית מארינר של נאס"א. הגשושית הייתה הגשושית האחרונה בתוכנית. היא הייתה מתוכננת לעבור ליד נוגה וכוכב חמה.

==מהלך המשימה==
מארינר 10 הייתה הגשושית הראשונה שניצלה מקלעת כבידתית בשביל לעבור מסלול למסלול.

הגשושית נבנתה על ידי בואינג כאשר נאס"א הציבה רף עליון לעלות הפרויקט - 98 מיליון $. בגשושית הותקנו מספר מכשירי מדידה.

בניית הגשושית הסתיימה ביוני 1973 כאשר היא עזבה את המפעל בסיאטל. השיגור בעזרת משגר אטלס-קנטאור בוצע ב-3 בנובמבר. במהלך שבוע הראשון של הטיסה בוצעו צילומים של כדור הארץ ושל הירח שאיפשרו לעדכן את המפות של הירח.

במהלך טיסה לכיוון נוגה התרחשו מספר בעיות טכניות אך היה ניתן להמשיך כמתוכנן. בינואר 1974 בוצעו צילומי של שביט Kohoutek וב-21 בינואר בוצע עדכון המסלול.

ב-5 בפברואר 1974 הגשושית עברה 5,768 ק"מ מנגה. הגשושית החלה בצילומי נוגה ועד ל-13 בפברואר בוצעו 4165 צילומים. ביצוע מקלעת כבידתית היה מוצלח וגשושית החלה לנוע במסלול לכוכב חמה. ממצאי המדידות וצילומים הוכיחו קיום עננים נעים על נוגה וקיום שדה מגנטי חלש. 

המעבר הראשון בקרבת כוכב חמה התרחש ב-29 במרץ 1974 כאשר המרחק היה 703 ק"מ בלבד. בהמשך המסלול גשושית עברה לידה פעם נוספת ב-21 בספטמבר. המעבר האחרון התרחש ב-16 במרץ 1975 כאשר מרחק מכוכב לכת היה 327 ק"מ בלבד. במהלך כל הפגישות הועברו צילומי כוכב חמה למרכז התקשרות. על בסיס 2,800 צילומים שהתקבלו החל הכנת מפת כוכב חמה.

ב-24 במרץ 1975 הקשר עם הגשושית הופסק. ניתן להניח שהיא נמצאת במסלול סביב השמש גם כיום.

==קישורים חיצוניים==

* 
* [https://web.archive.org/web/20080920021317/http://jpl.nasa.gov/missions/missiondetails.cfm?mission=Mariner10 נתונים מאתר נאס"א] 
* [https://history.nasa.gov/SP-424/sp424.htm תיאור מפורט של הגשושית וממצאים]
* [https://web.archive.org/web/20060316104119/http://www.astrosurf.com/nunes/explor/explor_m10.htm צילומים שהתקבלו]

קטגוריה:גשושיות אמריקאיות
קטגוריה:תוכנית מארינר
קטגוריה:1973 בארצות הברית
קטגוריה:1974 בארצות הברית
קטגוריה:1975 בארצות הברית
איגוד מוזיקת הקאנטרי

איגוד מוזיקת הקאנטרי הוא איגוד שנוסד ב-1958 בנאשוויל טנסי וכולל 233 חברים. הוא היה הארגון הראשון שהוקם כדי לקדם סוגה מוזיקלית כלשהי, ומטרתו הייתה להנחות ולשפר את התפתחותה של מוזיקת קאנטרי ברחבי העולם; להדגים זאת כמדיום בר-קיימא למפרסמים, צרכנים ותקשורת; וכדי לספק מטרה אחידה לתעשיית מוזיקת הקאנטרי. בכל שנה בין ספטמבר לאוקטובר נערך מטעם האיגוד טקס פרסים דרכו רבים מאוהדי המוזיקה גילו מודעות לאיגוד.

== טקס פרסי ה-CMA ==

בכל שנה מתקיים טקס מטעם האיגוד המכונה "טקס פרסי ה-CMA" ובו ניתנים פרסים לאמנים בתחום מוזיקת הקאנטרי. הטקס התקיים לראשונה ב-1967 ומאז ועד היום הוא משודר בטלוויזיה. הטקס נחשב לאחד מהטקסים הגדולים והפופולריים בסצנת הקאנטרי. בטקס מחולקים פרסים כמו "אמן השנה", "שיר השנה" ו"קליפ השנה". ההרכב ברוקס & דאן והזמר וינס גיל הם האמנים שזכו במרבית הפרסים בטקס. מירנדה למברט היא האישה שזכתה במרבית הפרסים בטקס. ג'ורג' סטרייט הוא האמן שהיה מועמד למרבית הפרסים בטקס, בעוד שמירנדה למברט היא האישה שהייתה מועמדת למרבית הפרסים בטקס.

== אירועים משמעותיים נוספים ==
=== מופע חג המולד ===
בכל שנה מתקיים מטעם האיגוד מופע מיוחד ובו אמני קאנטרי מופיעים עם שירי חג מולד שונים. האירוע מוקלט מראש ומשודר בכל שנה על ידי רשת ABC.

=== פסטיבל הקאנטרי ===
הפסטיבל מתקיים מטעם האיגוד והוא נחשב לאחד מהפסטיבלים הגדולים בעולם העוסקים במוזיקת קאנטרי. הפסטיבל מתקיים בכל שנה בנאשוויל, טנסי בקיץ. הפסטיבל זוכה להצלחה רבה ובכל שנה מגיעים אליו מאות אלפי אנשים. במהלך הפסטיבל מופיעים מאות של אמנים על 11 במות שונות ובנוסף ישנו גם יריד הנקרא "יריד X" ובו למשתתפים בפסטיבל יש הזדמנות להיפגש עם האמנים המופיעים פנים מול פנים.

בנוסף לכך, הפסטיבל גם מוקלט ומשודר בספיישל בן 3 שעות על ידי רשת ABC.

== ראו גם ==
* האקדמיה למוזיקת קאנטרי – ארגון נפרד מ-CMA
* פרסי האקדמיה למוזיקת קאנטרי
* CMT – ערוץ מוזיקת קאנטרי, בבעלות רשת המדיה Viacom

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מוזיקת קאנטרי אמריקאית
*
קטגוריה:ארגונים שבסיסם בנאשוויל
יחסי אלבניה–ארגנטינה

יחסי אלבניה–ארגנטינה הם יחסי החוץ בין אלבניה וארגנטינה.

== סקירה כללית ==
שתי המדינות כוננו יחסים דיפלומטיים בשנת 1973. בשנת 1987 שקלה ממשלת ארגנטינה לבנות באלבניה כור גרעיני בעסקה בשווי של למעלה מ-10 מיליון דולר. בשנת 2015 ביקר שר החוץ האלבני דיטמיר בושאטי בארגנטינה, שם נפגש עם שר החוץ הארגנטינאי ועם ראשי הקהילה האלבנית במדינה.

== נציגויות דיפלומטיות ==
* אלבניה מחזיקה בארגנטינה שגרירות בבואנוס איירס.
* ארגנטינה מיוצגת באלבניה באמצעות שגרירותה ברומא, איטליה.

== קישורים חיצוניים ==

== הערות שוליים ==
בראהים ע'אלי

בראהים ע'אלי (בערבית: إبراهيم غالي; נולד ב-16 בספטמבר 1949) הוא הנשיא הנוכחי של רפובליקת סהרה הערבית הדמוקרטית ולשעבר השגריר באלג'יריה.<ref></ref><ref></ref> ע'אלי משמש דמות פוליטית ומילא תפקיד מפתח במאבקו של העם הסהרווי להגדרה עצמית ולעצמאות ממרוקו. היה ממייסדי חזית פוליסריו בשנת 1973, והרפובליקה הסהראווית בשנת 1976. הוא מילא גם תפקיד מרכזי במלחמת סהרה המערבית ובהקמת MINURSO – משימת שמירת השלום של האו"ם באזור.

== ביוגרפיה ==
ע'אלי נולד בסמארה, אז בסהרה הספרדית, ב-16 בספטמבר 1949 (אם כי מקורות אחרים טענו שהוא נולד בבו קראה). ע'אלי הצטרף לכוחות הנוודים הספרדים בסוף שנות ה-60, ולאחר מכן הועבר לסמרה לעבודה מנהלתית. לאחר כמה פגישות עם מוחמד בסירי ומנהיגות פוליטית סהרווית, הם החליטו להקים את ה-AOLS בשנת 1969, כשע'אלי התמנה למזכיר הארגון. הוא השתתף בהפגנת AOLS שהתקיימה בלעיון ב-16 ביוני 1970. באותו הלילה הוא נעצר על ידי חיילים ספרדים, והוא נידון לשנת מאסר בגין פעילותו הפוליטית. הוא שוחרר בשנת 1971, אך נעצר שוב לזמן קצר בשנת 1972 בגין השתתפות בהפגנות.

ע'אלי היה אחד המייסדים והמנהיגים המקוריים של חזית פוליסאריו בשנת 1973, ונבחר למזכיר הכללי הראשון של התנועה בקונגרס המכונן שלה. לצד אל אואלי מוסטפא סייד, הוביל ע'אלי את פשיטת אל-צ'אנגה – הפעולה הצבאית הראשונה של הפוליסריו כנגד מוצב מדברי של הצבא הספרדי.<ref></ref> בשנת 1974, כשנבחר אל עואלי למזכיר הכללי החדש של הפוליסריו, ע'אלי נבחר לפקד על הזרוע הצבאית.

ב-22 באוקטובר 1975 נפגשו ע'אלי, אל עואלי ומחפוד עלי בייבה את הגנרל פדריקו גומז דה סלאזאר, מושל השטח הספרדי. זהו היה המפגש הרשמי הראשון בין נציגי ממשלת ספרד לפוליסריו. המשא ומתן נחתך זמן קצר לאחר מכן, וע'אלי החרים את הפגישה הנוספת עם גומז דה סלאזאר ב-29 באוקטובר. במקביל ממשלת ספרד הכריזה על עוצר על לעיון.

ב-4 במרץ 1976 הוא מונה לשר ההגנה של הממשלה הראשונה של הסהרה, שהוכרזה בביר להלו ב-27 בפברואר. הוא נשאר בתפקיד זה עד שנת 1989, אז נבחר למפקד הכללי של האזור הצבאי.

בבחירות שהתקיימו ב-9 ביולי 2016 במחנות הפליטים בטינדוף, נבחר ע'אלי לנשיא והמזכיר הכללי של סהרה המערבית. ע'אלי החליף את המנהיג הוותיק מוחמד עבדלאזיז, שמת ב-31 במאי 2016.<ref></ref> ע'אלי הגיע לביקור נשיאותי ראשון בניגריה ביוני 2019.<ref></ref>

==קישורים חיצוניים==

== הערות שוליים ==

קטגוריה:נשיאים
קטגוריה:סהרה המערבית
קטגוריה:שגרירים באלג'יריה
קטגוריה:ילידי 1949
יחסי אלבניה–קנדה

יחסי אלבניה–קנדה הם היחסים הדו-צדדיים של אלבניה וקנדה. המדינות חברות גם בנאט"ו. קנדה תומכת באלבניה במסלול ההשתלבות בגוש האירו.

== היסטוריה ==
שתי המדינות כוננו יחסים דיפלומטיים ב-10 בספטמבר 1987.<ref>[http://www.ambasadat.gov.al/canada/en/bilateral-relations] Bilateral Relations</ref> באפריל 2001 נפתחה לראשונה שגרירות אלבניה באוטווה. מעשה זה סייע לחיזוק היחסים בין קנדה לאלבניה. שנת 2012 נקראה כ"שנה של אלבניה" בקנדה, לרגל 100 שנה לעצמאותה. פעילויות רבות נערכו על ידי הקהילה האלבנית בקנדה, שהדגישו את הידידות והקשרים בין המדינות.

== יחסים ושיתוף פעולה ==
לא קיימת תוכנית סיוע לפיתוח קנדית רשמית באלבניה, אך הסוכנות לפיתוח הבינלאומית הקנדית מפעילה מתקן מקומי "קרן קנדה" בשווי 50,000 דולר לשנה לתמיכה בפרויקטים המועברים על ידי ארגוני החברה האזרחית האלבנית. קנדה מספקת סיוע גם בתחומים אחרים, ומתמקדת בעיקר בתוכנית להשמדת מוקשים. יותר מ-500,000 דולר קנדי הוענקו לרשויות באלבניה, כדי לסייע לצבא להשמיד תחמושת מיושנת.

אלבניה הצטרפה לתוכנית הסיוע לאימונים צבאיים קנדיים (MTAP) בשנת 2005, שמטרתה להכשיר קציני צבא אלבניים בקנדה.

היצוא של קנדה לאלבניה בשנת 2013 הסתכם ב-36.84 מיליון דולר, כאשר מכונות, מוצרי ברזל ופלדה, מוצרים מן החי וכלים נחשבים לייצוא המוביל. היבוא הקנדי מאלבניה הסתכם ב-6.37 מיליון דולר, בעיקר בהנעלה, מוצרי ברזל ופלדה, הלבשה ותבואה.<ref>http://www.canadainternational.gc.ca/italy-italie/bilateral_relations_bilaterales/canada_albania-albanie.aspx?lang=eng</ref> בנקרי הנפט של קלגרי היא המשקיעה הזרה הגדולה ביותר באלבניה, בפרויקט שמטרתו לפתח את שדה הנפט היבשתי הגדול ביותר באירופה בדרום מרכז אלבניה. חברות כרייה קנדיות גם משקיעות ומשתתפות באופן מסחרי בפרויקטים של כריית נחושת, אבץ, זהב וכסף.<ref></ref>

== נציגויות דיפלומטיות ==
* אלבניה מחזיקה בקנדה שגרירות באוטווה.
* קנדה מיוצגת באלבניה באמצעות שגרירותה ברומא, איטליה, ובנוסף מחזיקה קונסוליה בטירנה.

== קישורים חיצוניים ==

== הערות שוליים ==
קלמאן מואמבה

קלמאן מואמבה (בצרפתית: Clément Mouamba; 13 בנובמבר 1943 – 29 באוקטובר 2021) היה פוליטיקאי קונגולזי, שכיהן כראש ממשלת הרפובליקה של קונגו מאז 2016 ועד להתפטרותו ב-2021. כיהן כשר האוצר בשנים 1992–1993.<ref></ref>

==ביוגרפיה==
מואמבה נולד בסוף 1943 בסיביטי.<ref></ref> תחת הנשיא פסקל ליסובה, הוא היה שר האוצר מספטמבר 1992 עד יוני 1993. מואמבה היה חבר מוביל באיחוד הפאן-אפריקאי לסוציאל-דמוקרטיה (UPADS), שהיה המפלגה השלטת תחת ליסובה ונכנס לאופוזיציה לאחר הדחת ליסובה במלחמת האזרחים ב-1997.<ref name="R">[https://www.reuters.com/article/us-congo-politics-idUSKCN0XL005?il=0 "Congo Republic president names one-time opposition leader as PM"], Reuters, 23 April 2016.</ref>

מואמבה היה אחד מכמה בכירים ששירתו תחת ליסובה והתמודד עם האשמות בשחיתות ב-1993. עם זאת, ב-27 בדצמבר 2001 נגנזו ההאשמות נגד מואמבה בטענה שרק מילא הוראות שניתנו לו. ליסובה וארבעה בכירים אחרים – שנשפטו בהיעדרם הורשעו ונידונו לעשרות שנים של עבודת פרך.<ref>[http://news.bbc.co.uk/1/hi/world/africa/1732822.stm "Congolese ex-leader guilty of treason"], BBC News, 29 December 2001.</ref>

בקונגרס הראשון של המפלגה, שנערך בסוף בדצמבר 2006, נבחר מואמבה לאחד מ-25 סגני הנשיא. מואמבה התחזק עם מפלגתו בתקופה שקדמה למשאל העם החוקתי ב-2015. הוא לקח חלק בשיח הלאומי בחסות הממשלה בנוגע לשינוי החוקה (שהוחרם על ידי האופוזיציה). משאל העם אפשר לנשיא דניס ססו-נגוסו להתמודד לכהונה נוספת בבחירות לנשיאות במרץ 2016. כשבוע לאחר שססו נגוסו הושבע לכהונה נוספת באביב 2016, מואמבה הושבע לראשות הממשלה.

מואמבה הוגדר כמועמד של מפלגת העבודה הקונגולזית השלטת (PCT) בעיירה סיביטי לבחירות לפרלמנט ביולי 2017. סאסו נגוסו מינה אותו מחדש לראשות הממשלה ב-21 באוגוסט. הרכב הממשלה החדשה של מואמבה הוכרז ב-22 באוגוסט. הממשלה הייתה מעט קטנה יותר מממשלתו הקודמת (35 חברים לעומת 38), והשינויים בהרכב הממשלה נחשבו מינוריים יחסית.

במאי 2021 התפטרו מואמבה וממשלתו. נפטר ב-29 באוקטובר 2021 בפריז מסיבוכים של מחלת הקורונה.

== קישורים חיצוניים ==

== הערות שוליים ==

קטגוריה:הרפובליקה של קונגו: אישים
קטגוריה:ראשי ממשלות
קטגוריה:שרי אוצר
קטגוריה:נפטרים במגפת הקורונה
קטגוריה:ילידי 1943
קטגוריה:נפטרים ב-2021
עודד בן חור

עודד בן חור (נולד ב-21 בספטמבר 1951) הוא דיפלומט ישראלי, אשר היה ידוע כזמר בשנות ה-70 של המאה ה-20.

== ביוגרפיה ==
בן חור נולד בראשון לציון לאלכסנדר ושרה. למד בבית הספר היסודי "בארי" ובגימנסיה הריאלית. התגייס ללהקת חיל הים והשתתף בתוכניתה "בוא לים" בין השנים 1970–1973 בה היה הסולן הראשי. לאחר שחרורו למד לתואר ראשון במדע המדינה ומזרחנות באוניברסיטת תל אביב במקביל לעיסוקו כזמר במהלך לימודיו. בין היתר זכה במקום ראשון בפסטיבל הזמר החסידי בשנת 1975 בשירו "שתהי למשמרת שלום". ושר יחד עם עוזי חיטמן את אדון עולם, והשתתף בכמה תוכניות של שירה בציבור.
בשנת 1978 שר את הזמריר "יוסף מלך השטיחים" שכתב והלחין דני סנדרסון.

בשלהי שנות ה-70 עזב את הקריירה המוזיקלית ולמד לתואר שני במכללה לביטחון לאומי. לאחר לימודיו החל לשרת בשירות הדיפלומטי. תחילה שימש סגן הקונסול באטלנטה ובהמשך פתח יחד עם הקונסול הכללי את הנציגות הראשונה של ישראל במיאמי. בשנת 1985 מונה כראש הנציגות הקונסולרית במומבאי. בשנת 1988 מונה ליועץ לענייני תרבות ומדע ברומא ובשנת 1996 לשגריר ישראל בריגה. בשנים 2003 – 2009 כיהן כשגריר ישראל בוותיקן. לאחר סיום תפקידו שימש כמתאם המפגשים השנתיים בין ממשלת ישראל לממשלות באירופה. ב-2011 היה ליועץ מדיני בכיר של הכנסת.

== חיים אישיים ==
נשוי לעדנה, ואב לשני בנים ובת.

== קישורים חיצוניים ==
* [https://gen.rlzm.co.il/persons/עודד-בן-חור/ עודד בן חור]. מתוך אלבום המשפחות של ראשון לציון

== הערות שוליים ==

קטגוריה:חברי להקת חיל הים
קטגוריה:זמרים השרים בעברית
קטגוריה:ראשון לציון: אישים
קטגוריה:בוגרי בית ספר בארי (ראשון לציון)
קטגוריה:בוגרי הגימנסיה הריאלית
קטגוריה:בוגרי אוניברסיטת תל אביב
קטגוריה:משתתפי פסטיבל הזמר החסידי
קטגוריה:שגרירי ישראל בוותיקן
קטגוריה:דיפלומטים ישראלים
קטגוריה:שגרירי ישראל בלטביה
קטגוריה:ישראלים שנולדו ב-1952
האגודה לשפות מודרניות

האגודה לשפות מודרניות (או האגודה האמריקאית לשפות מודרניות, באנגלית: Modern Language Association of America, בראשי תיבות: MLA) היא אגודה מקצועית לחוקרי ספרות שנוסדה בארצות הברית בשנת 1883.<ref></ref><ref></ref>

== היסטוריה ==

האגודה נוסדה בשנת 1883 על ידי אהרון מרשל אליוט בניו יורק. חלוצי האגודה האמינו שראוי שתהיינה פעילות מחקרית והתארגנות אקדמית בספרות ולימודי שפות מדוברות כפי שלטינית ויוונית עתיקה זכו למעמדן האקדמי בלימודים קלסיים.<ref></ref>

בשנת 1985 האגודה הוציאה לאור את המדריך Line by Line, מדריך כתיבה כללי שעסק בתחביר ועריכה לשונית.<ref></ref><ref name=":0"></ref>

בשנת 2017 האגודה פסלה הצבעה להחרמת מוסדות אקדמיים בישראל ברוב קולות של 113–79, החרם היה ביוזמת ה־BDS.<ref></ref><ref></ref>
סמליל האגודה עד אמצע שנת 2020
בשנת 2020 האגודה שינתה את הסמליל והזהות החזותית שלה.

== פעילות ==

=== הוצאה לאור ===

=== סגנון כתיבה ===

=== כנסים ===

== כתבי עת ==

האגודה מוציאה לאור מספר כתבי עת ידועים בחקר הספרות ולימודי השפות.<ref></ref>
{| class="wikitable sortable"
|+כתבי עת של האגודה לשפה מודרנית
!שם כתב העת באנגלית
!מחזור
!גישה
!הפצה
!תחומים והערות אחרות
!פרסום ראשון
!מקור
|-
|Publications of the MLA
|4 פעמים בשנה
|מנוי
|מקוון, מודפס
|מסות בספרות ולימודי שפה. מחזור חודש אוקטובר נועד לכנס השנתי של האגודה באותה שנה.
|1884
|<ref></ref>
|-style="background-color: #EFEFEF;"
|Profession
|3 פעמים בשנה
|חופשי
|מקוון
|ידיעון כללי עם מאמרים בהוראת ספרות, בכתיבה, ובספרנות. מידע על כנסים. הכרזות על זוכים בפרסים ומלגות.
| rowspan="2" |מידע חסר
|<ref></ref><ref></ref>
|-
|MLA Newsletter
|עונתי
|מעורב
| rowspan="3" |מקוון
|ידיעון מנהלתי לענייני האגודה. נועד בעיקר לחברי האגודה.
|<ref></ref>
|-style="background-color: #EFEFEF;"
| Bulletin
|לא קבוע
| rowspan="2" |מנוי
|מסות בהוראה ומחקר בלימודי אנגלית.
|1964
|<ref></ref>
|-
| Bulletin
|פעמיים בשנה
|מסות בהוראה ומחקר בלימודי שפות זרות.
|1968
|<ref></ref>
|}

== ראו גם ==

* מדריך הכתיבה של MLA
* האגודה האמריקאית לפסיכולוגיה

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אגודות מקצועיות
מחבר לוגי

מחבר (באנגלית: Adder) הוא מעגל דיגיטלי בסיסי, אשר מסוגל לחבר מספרים בינארים. ניתן להשתמש במחבר גם על מנת לחסר על ידי חיבור מספר חיובי למספר שלילי המיוצג בשיטת המשלים ל-2 או המשלים ל-1.

בכל סוגי המעבדים קיימים מחברים, והם מהווים את הבסיס ליחידה האריתמטית-הלוגית (ALU), בה מתבצעות פעולות בסיסיות אך חיוניות למעבד ולמחשב כמו חיבור, חיסור, חישוב כתובות ופעולות דומות נוספות.

ניתן לחשוב על מחבר כגרסה פשוטה יותר או מנוונת של ALU שמסוגלת לחבר בלבד, בעוד ש-ALU מסוגלת לבצע פעולות מורכבות יותר, במיוחד במעבדים מודרניים.

== מחבר חלקי ==
מחבר חלקי בו הכניסות משמאל הן קלט א' וקלט ב', והיציאות הן מימין הסכום וה־Carry-Out
מחבר חלקי או מחבר חצוי (באנגלית: Half Adder או HF) הוא רכיב בסיסי עם 2 כניסות ו־2 יציאות, אשר פעולתו היא לחבר את 2 הסיביות הנכנסות לתוצאה של 2 סיביות ביציאה.

עתה נניח שהכניסות הן קלט א' וקלט ב' והיציאות סכום ו־Carry-Out (כמו באיור), כאשר כל אחת מהכניסות ומהיציאות מייצגת סיבית (0 או 1).

אם נרכיב מעגל בו הכניסות יחוברו לשער XOR ושער AND, היציאות של כל אחד מהשערים הן יציאות המחבר החלקי.

מטבלת האמת של המעגל שבנינו ניתן לראות שפעולות החיבור הבסיסיות ביותר מתבצעות.

{| class="wikitable"
|+טבלת אמת של מחבר חלקי
!קלט א'
!קלט ב'
!סכום
!Carry-Out
|-
|0
|0
|0
|0
|-
|0
|1
|1
|0
|-
|1
|0
|1
|0
|-
|1
|1
|0
|1
|}

== מחבר מלא ==
מחבר מלא. הכניסות בצד שמאל והיציאות בצד ימין
מחבר מלא או מחבר שלם (באנגלית: Full Adder או FH) הוא רכיב מורכב יותר ממחבר חלקי וכולל 3 כניסות ו־2 יציאות.

בדומה למחבר החלקי, נרכיב את הכניסות והיציאות כאשר הכניסה הנוספת תקרא Carry-In, והסיביות הנכנסות והיוצאות עדיין מהוות ערכים בינארים.

החיבור הזה (יחד עם עוד שערים נוספים ושער OR) יוצר את המחבר המלא והוא מתואר במלואו בתמונה משמאל.

מטבלת האמת של המעגל ניתן לראות כי פעולות חיבור מתבצעות, ויתרה מזו – בשל הכניסה הנוספת ניתן לשרשר מחברים מלאים על מנת ליצור מחברים המסוגלים לחבר יותר מסיבית בודדה (בזכות הכניסה הנוספת, ה־Carry In).

{| class="wikitable"
|+טבלת אמת של מחבר מלא
!קלט א'
!קלט ב'
!Carry-In
!סכום
!Carry-Out
|-
|0
|0
|0
|0
|0
|-
|0
|1
|0
|1
|0
|-
|1
|0
|0
|1
|0
|-
|1
|1
|0
|0
|1
|-
|0
|0
|1
|1
|0
|-
|0
|1
|1
|0
|1
|-
|1
|0
|1
|0
|1
|-
|1
|1
|1
|1
|1
|}

== ראו גם ==
* מעבד
* יחידה אריתמטית-לוגית
* מעגל דיגיטלי

==קישורים חיצוניים==

==הערות שוליים==

קטגוריה:מעגלים ספרתיים
הר לאגרינג

הר לאגרינג או הר לוגרינג (באנגלית: Mount Lugering) הוא הר הממוקם בצד המערבי של רכס לאנטרמן שבהרי באוורס, באזור חוף פנל של ארץ ויקטוריה שבאנטארקטיקה.

גובהו של ההר 2,000 מטרים מעל פני הים; והוא ההר ה-1,680 בגובהו באנטארקטיקה.

ההר מהווה את הצד הצפוני של קצהו של קרחון האנטר - במקום בו הוא נשפך אל קרחון רניק.

== היסטוריה ==
=== גילוי ומיפוי ההר ===

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בשנים 1960–1962.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

הקרחון נקרא על שם דונלד ר. לאגרינג (Donald R. Lugering) מצי ארצות הברית, שהיה איש תחזוקה בתחנת הקוטב הדרומי (התחנה האנטארקטית אמונדסן-סקוט), בעונת החורף (החוף האנטארקטי) של 1965.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:9117 הר לאגרינג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128218 הר לאגרינג] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8709&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לאגרינג] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-lugering-antarctica/ הר לאגרינג] באתר peakery (מרחקים לאתרים סמוכים)
* [https://www.meteoblue.com/en/weather/current/lugering%2c-mount_antarctica_6637237 מזג אוויר נוכחי עדכני בהר לאגרינג]
** [https://www.meteoblue.com/en/weather/14-days/lugering%2c-mount_antarctica_6637237 תחזית מזג אוויר עדכנית ארוכת טווח עבור הר לאגרינג]
** [https://www.meteoblue.com/en/weather/historyclimate/weatherarchive/lugering%2c-mount_antarctica_6637237 נתוני מזג אוויר היסטוריים עבור הר לאגרינג]
** [https://www.meteoblue.com/en/weather/archive/yearcomparison/lugering%2c-mount_antarctica_6637237 סטטיסטיקות מזג אוויר עבור הר לאגרינג]

== הערות שוליים ==

לאגרינג
לאגרינג
היהודי החדש

היהודי החדש היא סדרה תיעודית קומית ישראלית, שעלתה לשידור בכאן 11, ב-19 באפריל 2021.

== רקע ==
השחקן והקומיקאי גורי אלפי-אהרון יוצא למסע תיעודי בו הוא חוקר את פניה המשתנים של יהדות ארצות הברית, על שגרת חייהם של היהודים בה כאשר הדת מופרדת מהמדינה (ראו הטמעה תרבותית). כמו כן, על היחסים בין יהדות ישראל והמפעל הציוני ליהדות ארצות הברית, ועל השאלה האם היהודים הם עדיין "עם אחד (ומאוחד)".

במהלך המסע אלפי פוגש דמויות שונות ביהדות ארצות הברית, בין השאר את הרבה הרפורמית אנג'לה וורניק בוכדל, ראשת קהילת הרפורמים הגדולה ביותר בארצות הברית; רחל פרייר, ואת השופטת הפדרלית החסידית הראשונה בבית משפט פדרלי כלל-אמריקאי; ואת ברי וייס , עורכת לשעבר ב"ניו יורק טיימס". בנוסף, הוא מגלה את המגוון התרבותי שביהדות ארצות הברית, מסתובב בחיק תפוצת יהודים-פרסים שנאלצו להגר לארצות הברית מאיראן, וכן בקהילות של אפרו-אמריקאים ושל היספנים מתייהדים.

== סקירת סדרה ==
הסדרה עלתה לשידור לשידור בכאן 11 ב-19 באפריל 2021.

== פרקים ==
{| class="wikitable plainrowheaders" style="text-align:center;"
! scope="col" style="background:plum; color:#000;" |מספר הפרק(בסדרה)
! scope="col" style="background:plum; color:#000;" |מספר הפרק(בעונה)
! scope="col" style="background:plum; color:#000;" |שם הפרק
! scope="col" style="background:plum; color:#000;" |תאריך שידור מקורי 
|-
|1
|1
|פרק הבכורה
|19 באפריל 2021
|-
| colspan="4" |על היחסים בין יהדות ישראל ליהדות ארצות הברית, ועל אופן החיים היהודי של יהודי ארצות הברית, בה הדת מופרדת מהמדינה.
|-
|2
|2
|הגוונים
|22 באפריל 2021
|-
| colspan="4" |גורי אלפי פוגש יהודים פרסים, שחורים ופורטוריקנים, ומגלה את הגוונים השונים שביהדות ארצות הברית.
|-
|3
|3
|העתיד
|26 באפריל 2021
|-
| colspan="4" |הפרק עוסק במספר דרכים שדרכן יהודי ארצות הברית יכולים להתחבר ליהדות שלהם, בפרק אלפי פוגש בחברי תא סטודנטים יהודי, רבה רפורמית, ורב של קהילה שמקבלת אליה גם גויים.
|-
|4
|4
|הבית
|29 באפריל 2021
|-
| colspan="4" | במהלך הפרק אלפי פוגש זוג יהודי צעיר שעתיד לעלות לישראל (ובסופו של הפרק הזוג טס עם אלפי באותה הטיסה לישראל), וקבוצה של חברי ארגון שומרים, בנוסף בפרק אלפי לומד על הקשר שיש ליהודי ארצות הברית עם ישראל וארצות הברית.
|}

== קישורים חיצוניים ==
* 

* 
* 

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
קטגוריה:תוכניות טלוויזיה על יהודים ויהדות
קטגוריה:גורי אלפי
ג'ון מולנאר

ג'ון רוברט מולנאר (באנגלית: John Robert Moolenaar; נולד ב-8 במאי 1961) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת מישיגן מאז 2015. מולנאר, חבר המפלגה הרפובליקנית, היה טרם היבחרו אל הקונגרס האמריקאי חבר בית המחוקקים במישיגן — תחילה בבית הנבחרים המדינתי בשנים 2003–2008 ואחר כך בסנאט בשנים 2011–2014.

== ביוגרפיה ==
מולנאר נולד ב-8 במאי 1961 במידלנד שבמישיגן, צאצא למשפחה של הולנדים-אמריקאים. בשנת 1983 קיבל תואר ראשון ממכללת הופ (Hope College) השוכנת בעיר הולנד שבמישיגן. ב-1989 השלים מולנאר באוניברסיטת הרווארד לימודי תואר שני במנהל ציבורי. בהכשרתו מולנאר כימאי, ובעבר עבד בחברת "דאו כימיקלים" במשך שמונה חודשים בטרם נכנס לפוליטיקה של ארצות הברית. מולנאר עבד גם כעוזר פרלמנטרי עבור ביל שוּטֶה (Schuette), חבר בסנאט המדינתי של מישיגן. טרם היבחרו אל בית המחוקקים היה חבר במועצת העירייה של מידלנד בין השנים 1997–2000.

בבחירות 2002 נבחר אל בית הנבחרים של מישיגן, שם מילא שלוש תקופות כהונה. ב-2010 נבחר לסנאט המדינתי של מישיגן, והחל את כהונתו ב-1 בינואר 2011. בבחירות 2014 התמודד מולנאר אל בית הנבחרים של ארצות הברית במחוז הקונגרס הרביעי של מישיגן. בבחירות מקדימות שהתקיימו במפלגה הרפובליקנית באוגוסט 2014 גבר מולנאר על פול מיטשל עם 52.4% מהקולות. ביום הבחירות הכלליות נבחר אל הקונגרס האמריקאי כשגרף 56.5% מקולות הבוחרים.

מולנאר הושבע לתפקידו בראשית ינואר 2015, מיד עם התכנסות הקונגרס ה-114 של ארצות הברית. בשנת 2019 מולנאר ועמיתו לייצוג מישיגן בבית הנבחרים אנדי לוין הציגו חקיקה לעיכוב בן שנתיים של כל גירוש עיראקים בארצות הברית חזרה לעיראק.

בדצמבר 2020 נמנה מולנאר בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* [https://www.johnmoolenaarforcongress.com/ אתר האינטרנט האישי של ג'ון מולנאר] 
* 

== הערות שוליים ==

קטגוריה:אמריקאים ממוצא הולנדי
קטגוריה:בוגרי בית הספר לממשל באוניברסיטת הרווארד
קטגוריה:חברי בית המחוקקים של מישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממישיגן
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1961
Las que no iban a salir

Las que no iban a salir (באנגלית: The Ones That Were Not Coming Out) הוא אלבום אוסף הראשון של הזמר והראפר הפורטוריקני באד באני.<ref name=":0"></ref> האלבום יצא לאור ב-10 במאי 2020, על ידי חברת התקליטים Rimas.<ref name=":0" /> מתוך האלבום יצאו שני סינגלים.

==רקע והכרזה==
במהלך חודש מאי החל באד באני לעלות טיזרים של שירים מתוך האלבום בעמוד האינסטגרם שלו, שבוע לפני צאתו הרשמית.<ref></ref> כמה שירים הוצגו על ידו כשירים שלא פורסמו ולא הגיעו לאלבומי האולפן האחרונים שלו X 100pre ו-YHLQMDLG.<ref></ref><ref></ref><ref></ref><ref></ref> חלק משירים מן האלבום הוקלטו במהלך הסגר שהיה עקב התפרצות מגפת הקורונה.<ref></ref> ב-4 באפריל 2020, יצא לאור הסינגל הראשון "En Casita", בהשתתפות חברתו של באד באני גבריאלה, הסינגל יצא באופן בלעדי ב-SoundCloud. ב-10 במאי 2020, יצא לאור הסינגל השני "Cómo Se Siente (Remix)", לצד האלבום עצמו.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי באד באני
קטגוריה:אלבומים בספרדית
קטגוריה:אלבומי היפ הופ
יחסי אלבניה–מצרים

יחסי אלבניה–מצרים הם היחסים הדו-צדדיים בין אלבניה ומצרים.

== היסטוריה ==
ההיסטוריה של היחסים המדיניים והצבאיים של אלבנים ומצרים מתוארכת לתקופת הרומאים בעת העתיקה. היחסים בין המדינות התקרבו כאשר האימפריה העות'מאנית השתלטה על מצרים בתחילת המאה ה-16. האלבנים העות'מאניים נתנו את תרומתם לכיבוש מצרים העות'מאנית ומושלים רבים במחוז העות'מאני הזה היו אלבניים.

היחסים בין אלבניה ומצרים התגברו בתקופות המודרניות המוקדמות, כאשר מוחמד עלי ממצרים הפך למושל, וכיהן כמשנה למלך של מצרים וסודאן. יורשיו שלטו במצרים עד המהפכה בשנת 1952, והקמת רפובליקת מצרים.

== נציגויות דיפלומטיות ==
* אלבניה מחזיקה במצרים שגרירות בקהיר.
* מצרים מחזיקה באלבניה שגרירות בטירנה.<ref></ref><ref></ref>

== קישורים חיצוניים ==

== הערות שוליים ==
יחסי אוסטרליה–בלגיה

יחסי אוסטרליה–בלגיה הם יחסי החוץ בין אוסטרליה לבלגיה. שתי המדינות חברות באו"ם.

== היסטוריה ==
שתי המדינות כוננו יחסים דיפלומטיים בשנת 1916 במהלך מלחמת העולם הראשונה, כאשר שתיהן לחמו כחלק ממדינות ההסכמה. כוחות אוסטרלים לחמו בקרב מסין ובקרב פשנדל, מתוכם מתו 12,500 חיילים. באוקטובר 2020 הובילה אסטריד, נסיכת בלגיה משלחת כלכלית לאוסטרליה.

== יחסים כלכליים ==
בשנת 2015, היצוא האוסטרלי לבלגיה כלל בעיקר פחם ודלקים מאובנים אחרים בשווי של כ-1.2 מיליארד דולר אוסטרלי. היבוא מבלגיה, שהורכב בשנת 2015 בעיקר מתרופות, מכוניות וטקסטיל, עמד אז על שווי של 1.6 מיליארד דולר. אוסטרליה היא יעד היצוא ה-32 בגודלו בבלגיה ומקור היבוא ה-40 בגודלו. בלגיה היא יעד היצוא ה-23 בגודלו באוסטרליה ומקור היבוא ה-26 בגודלו. בשנת 2018 הסתכם הסחר הדו-צדדי ב-3.4 מיליארד דולר. 

== נציגויות דיפלומטיות ==
* אוסטרליה מחזיקה בבלגיה שגרירות בבריסל.
* בלגיה מחזיקה באוסטרליה שגרירות בקנברה, ובנוסף מחזיקה קונסוליות כבוד באדלייד, בריסביין, דרווין, הובארט, מלבורן, פרת' וסידני.

== קישורים חיצוניים ==

* [https://belgium.embassy.gov.au/bsls/relbe.html יחסי אוסטרליה–בלגיה], באתר משרד החוץ האוסטרלי

== הערות שוליים ==
אבריסטו קרבליו

אבריסטו קרבליו (בפורטוגזית: Evaristo do Espírito Santo Carvalho; 22 באוקטובר 1942 – 28 במאי 2022) היה נשיא סאו טומה ופרינסיפה וכן ראש ממשלת המדינה בשתי כהונות.

קרביליו כיהן כראש ממשלת סאו טומה ופרינסיפה בין 7 ביולי–25 באוקטובר 1994 ושוב מ-26 בספטמבר 2001 עד 28 במרץ 2002. היה חבר במפלגת הפעולה הדמוקרטית העצמאית (ADI).<ref></ref>

קרבליו התמודד בבחירות לנשיאות המדינה בשנת 2011, בזמן שכיהן כדובר האספה הלאומית. הוא נתמך בקמפיין שלו על ידי ראש הממשלה המכהן פטריס טרובאדה.<ref></ref> קרביליו סיים במקום השני בסיבוב הראשון עם 21.8 אחוזים מהקולות, אחרי הנשיא לשעבר, מנואל פינטו דה קוסטה. בסופו של דבר, קוסטה ניצח בבחירות עם 52.9 אחוז מהקולות.<ref name="2015handbook"></ref> לאחר מכן הפך קרבליו לסגן נשיא המפלגה.<ref></ref>

בבחירות לנשיאות ביולי 2016, קרבליו זכה לרוב הקולות (49.8%) והמשיך לסיבוב שני מול הנשיא המכהן. עם זאת, קוסטה, הנשיא המכהן, פרש מהמירוץ בטענה להונאה בסבב הראשון. בכך למעשה קרביליו ניצח בבחירות.<ref name="Sao Tome and Principe president boycotts own run-off vote"></ref> הוא הושבע לתפקיד ב-3 בספטמבר. הליך הבחירות התקבל היטב בזירה הבינלאומית, עם הודעה לעיתונות של מחלקת המדינה של ארצות הברית שקבעה כי "הבחירות הללו הן עוד הפגנה של המחויבות רבת השנים של סאו טומה ופרינסיפה לערכים דמוקרטיים. באמצעות התנהלותם המופתית, תושבי סאו טומה ופרינסיפה ממשיכים לשמש מגדלור של דמוקרטיה עבור מדינות אחרות."<ref></ref>
המנדט של אווריסטו קרוואלו הסתיים ב-5 בספטמבר 2021. סאו טומה ופרינסיפה עדיין לא בחר את יורשו והסיבוב השני בבחירות לנשיאות יתקיים רק ב-5 בספטמבר. מצב חסר תקדים, בשל מחלוקת על תוקף תוצאות הסיבוב הראשון שגרמה לדחיית ארגון הסיבוב השני פעמיים. הפרלמנט הצביע אפוא להארכת המנדט של אווריסטו קרוואלו.

קרבליו נפטר בליסבון שבפורטוגל ב-28 במאי 2022.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סאו טומה ופרינסיפה: פוליטיקאים
קטגוריה:ראשי ממשלות
קטגוריה:נשיאים
קטגוריה:ילידי 1942
קטגוריה:נפטרים ב-2022
Upsahl

טיילור קמרון אופסל (באנגלית: Taylor Cameron Upsahl; נולדה 28 בנובמבר 1998), הידועה בשם הבמה שלה אופסל (באנגלית: Upsahl), היא זמרת, כותבת שירים אמריקאית.

==ביוגרפיה==
אופסל נולדה בעיירה פיניקס שבארצות הברית, אביה הוא מייק אופסל, מוזיקאי וחבר של כמה להקות, דוגמת להקת "Stereotyperider". סבתה וסבה היו מורים למוזיקה, והיא החלה לנגן בפסנתר ובגיטרה בגיל חמש. אופסל החלה לכתוב שירים בכיתה ו', ובגיל 14 החלה להלחין ולהוציא לאור מוזיקה מקורית שלה. היא סיימה את לימודיה בבית הספר לאמנויות שבאריזונה בשנת 2017.<ref></ref>

==קריירה==
אופסל הוציאה את הסינגל הראשון שלה, "Can You Hear Me Now", בשנת 2017.<ref></ref> ב-8 במרץ 2019, היא הוציאה את המיני-אלבום הראשון שלה Hindsight 20/20, יחד עם הסינגל "Drugs".<ref></ref>

בשנת 2020, הוציאה אופסל את הסינגל "12345Sex".<ref></ref> באותו השנה כתבה את הסינגל "Boyshit", לזמרת מדיסון ביר.<ref></ref> ב-15 בדצמבר, הוציאה את המיני-אלבום השני שלה Young Life Crisis, שכולל את הסינגלים "People I Don't Like", "MoneyOnMyMind".<ref></ref><ref></ref>

ב-8 בינואר 2021, הוציאה אופסל את הסינגל "".<ref></ref> ב-19 בפברואר, התארחה אופסל בסינגל "Happy Endings", של הראפרים מייק שינודה ואיאן דיור.<ref></ref> ב-16 באפריל, התארחה אופסל בסינגל "Let There Be Drums" של המפיק המוזיקלי פדר.<ref></ref> ב-14 במאי, הוציאה אופסל את הסינגל "Douchebag".<ref></ref><ref></ref>

==דיסקוגרפיה==
===אלבומי אולפן===
* 2021: Lady Jesus

===מיני-אלבומים===
* 2019: Hindsight 20/20
* 2020: Young Life Crisis
* 2022: Sagittarius

===אלבומי הופעה===
* 2022: 

== קישורים חיצוניים ==

* 

== הערות שוליים ==

קטגוריה:זמרות פופ אמריקאיות
קטגוריה:זמרים-יוצרים אמריקאים
קטגוריה:זמרות-יוצרות אמריקאיות
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
יחסי אוסטרליה–לוקסמבורג

יחסי אוסטרליה–לוקסמבורג הם יחסי החוץ בין אוסטרליה ללוקסמבורג. שתי המדינות חברות באו"ם.

== היסטוריה ==
לוקסמבורג כיהנה לצד אוסטרליה כחברה לא קבועה במועצת הביטחון של האו"ם לתקופה 2013–2014.

== יחסים כלכליים ==
ההשקעה של לוקסמבורג באוסטרליה הוערכה ב-78.4 מיליארד דולר בשנת 2018. ההשקעה האוסטרלית בלוקסמבורג הוערכה ב-21.1 מיליארד דולר בשנת 2018.

== נציגויות דיפלומטיות ==
* אוסטרליה מיוצגת בלוקסמבורג באמצעות שגרירותה בבריסל, בלגיה.
* לוקסמבורג מיוצגת באוסטרליה באמצעות שגרירות הולנד בקנברה, ובנוסף מחזיקה קונסוליות כבוד במזרח לינדפילד.

== קישורים חיצוניים ==

* [https://belgium.embassy.gov.au/bsls/relbe.html יחסי אוסטרליה–לוקסמבורג], באתר משרד החוץ האוסטרלי

== הערות שוליים ==
פרס המוזיקה האמריקאית לסיבוב ההופעות של השנה

פרס המוזיקה האמריקאית לסיבוב ההופעות של השנה הוא פרס המוענק מאז שנת 2016.

בשנת 2020 לא הוענק הפרס, מאחר שלא התקיימו סיבובי הופעות בשל מגפת הקורונה.

== זוכים ומועמדים ==
{| class="toccolours mw-collapsible mw-collapsed" width="50%"
!<big>שנות ה-2010</big>
|-
!2016<ref></ref>
|-
| scope="row" style="background-color:#B0C4DE" |ביונסה – The Formation World Tour
|-
|מדונה – Rebel Heart Tour
|-
|ברוס ספרינגסטין ואי סטריט בנד – The River Tour 2016
|-
!2017<ref></ref>
|-
| scope="row" style="background-color:#B0C4DE" |קולדפליי – A Head Full of Dreams Tour
|-
|גארת' ברוקס – The Garth Brooks World Tour with Trisha Yearwood
|-
|U2 – The Joshua Tree Tour 2017
|-
!2018<ref></ref>
|-
| scope="row" style="background-color:#B0C4DE" |טיילור סוויפט – Reputation Stadium Tour
|-
|ברונו מארס – 24K Magic World Tour
|-
|אד שירן – Tour ÷
|-
|ביונסה וג'יי זי – On the Run II Tour
|-
|U2 – Experience + Innocence Tour
|-
!2019<ref></ref>
|-
| scope="row" style="background-color:#B0C4DE" |BTS – Love Yourself World Tour
|-
|אריאנה גרנדה – Sweetener World Tour
|-
|אלטון ג'ון – Farewell Yellow Brick Road
|-
|פינק – Beautiful Trauma World Tour
|-
|אד שירן – Tour ÷
|}
{| class="toccolours mw-collapsible mw-collapsed" width="50%"
!<big>שנות ה-2020</big>
|-
!2022<ref></ref>
|-
| scope="row" style="background-color:#B0C4DE" |קולדפליי – Music of the Spheres World Tour
|-
|באד באני – El Último Tour del Mundo World's Hottest Tour
|-
|אלטון ג'ון – Farewell Yellow Brick Road
|-
|הרולינג סטונז – Sixty
|-
|אד שירן – +–=÷x Tour
|}

== שיאני זכיות ומועמדויות ==

=== זכיות ===

* 2 זכיות: קולדפליי

=== מועמדויות ===
* 3 מועמדויות: אד שירן
* 2 מועמדויות: אלטון ג'ון, קולדפליי, ביונסה ו-U2

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
סיבוב ההופעות של השנה
Blue Eyes

Blue Eyes (בעברית: עיניים כחולות) הוא שיר של המוזיקאי הבריטי אלטון ג'ון. השיר הולחן על ידי ג'ון למילותיו של . הוא יצא לאור ב־1982 כסינגל מתוך אלבום האולפן ה־16 של ג'ון, "". השיר הגיע למקום השמיני בבריטניה. בארצות הברית, הוא הגיע למקום ה־12 במצעד בילבורד הוט 100, שהה שבועיים במקום הראשון במצעד השירים העכשוויים למבוגרים ושהה שלושה שבועות במקום ה־10 במצעד Cash Box. בישראל, השיר שהה במשך שבועיים במקום הראשון במצעד הלועזי של רשת ג'.

השיר היה מועמד לפרס גראמי בקטגוריית "ביצוע הפופ הקולי הטוב ביותר – גברים".

== וידאו קליפ ==
הווידאו קליפ צולם באוסטרליה, בטיילת המפורסמת "בונדיי לברונטי" המחברת בין חופי בונדיי וברונטי שבסידני. המיקום המדויק הוא המקום המזרחי ביותר ב־Marks Park שבטמרמה, היכן שצריח נמוך מאבן חול נשען על פסגת הצוקים ומשקיף על ים טסמן. פסנתר הכנף הלבן מוקם בדיוק באמצע הצריח. את הקליפ ביים סטיבן פריסט. השיר והקליפ הוקדשו לאליזבת טיילור.

== ביקורת ==
אד הוגן, מבקר "AllMusic", כתב שהשותפות בין ג'ון והפזמונאי גארי אוסבורן הייתה שותפות מוצלחת שהניבה להיטים. על "Blue Eyes" כתב שזהו עוד "היבט מצוין" של השותפות ביניהם, . לינדזי פלאנר, מבקר "AllMusic", בביקורתו על האלבום "", תיאר את "Blue Eyes" כבעל . המבקר רוברט קריסטיגו , מחבר "מדריך לצרכן", הביא את "Blue Eyes" כדוגמה לאחד השירים הטובים ש"הוציא ג'ון מגארי אוסבורן".

ב"בילבורד" נכתב: .

== משתתפים ==
* אלטון ג'ון – זִמרה, פסנתר
* – גיטרה בס
* ג'יימס ניוטון הווארד – סינתיסייזר, פסנתר חשמלי פנדר רודס
* ג'ף פורקרו – תופים, ייתכן תוף מרים

== פרסים ומועמדויות ==
{| class="wikitable sortable"
!שנה
!טקס
!קטגוריה
!תוצאה
!<abbr>מקור</abbr>
|-
! 1983
| גראמי
|ביצוע הפופ הקולי הטוב ביותר – גברים
|
|

|}

== מיקומי שיא במצעדים ==
=== מצעדים שבועיים ===

=== מצעדים שנתיים ===

==קישורים חיצוניים==

==ביאורים==	

== הערות שוליים ==

קטגוריה:שירי 1982
קטגוריה:סינגלים מ-1982
קטגוריה:שירי אלטון ג'ון
קטגוריה:שירים באנגלית
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון בקנדה
פולקסווגן ID.6

פולקסווגן ID.6 (באנגלית: Volkswagen ID.6) היא מכונית במרכב קרוסאובר בעלת שבעה מקומות, שמיוצרת על ידי פולקסווגן משנת 2021. היא הוצגה בתערוכת הרכב הבינלאומית של שאנגחאי ב-18 באפריל 2021. כרגע (שנת 2021) ה-ID.6 מיועדת לשוק הסיני בלבד. ה-ID.6 הוא השלישי בסדרת ה-ID של פולקסווגן. בשנת 2017 הציגה פולקסווגן דגם קונספט מקדים בשם פולקסווגן I.D קרוז קונספט.

== מפרט טכני ==
היא כוללת מנוע חשמלי המספק 180 כ"ס או 204 כ"ס עם מומנט מרבי של 31.5 קג"מ, סוללת ליתיום-יון בקיבולת 58 או 77 קוט"ש המאפשרות טווח נסיעה חשמלי של 436 או 588 ק"מ. או בגרסת הנעה כפולה, שני מנועים חשמליים המספקים 306 כ"ס. התאוצה במנועים אורכת 9.3 שניות, 9.1 שניות ו-6.6 שניות בהתאמה, המהירות מוגבלת בכל המנועים ל-160 קמ"ש.

== קישורים חיצוניים ==

== הערות שוליים ==

ID.6
קטגוריה:קרוסאובר
קטגוריה:כלי רכב המיוצרים בסין
קטגוריה:דגמי מכוניות שהושקו ב-2021
שעלבים (עיר מקראית)

היישוב [[נוף איילון ובמרכזו תל שַׁעַלְבִים]]
שעלבים (המוזכרת גם כ"שַׁעֲלַבִּין") היא עיר מקראית.

== אזכורים במקרא ==
העיר נזכרת בספר יְהוֹשֻׁעַ ברשימת ערי שבט דָן בין עִיר-שָׁמֶשׁ (בֵּית-שֶׁמֶשׁ) לאַיָּלוֹן: ().

בתקופת השׁוֹפְטִים הָאֱמֹרִים המשיכו לשבת "בְּהַר חֶרֶס בְּאַיָּלוֹן וּבְשַׁעַלְבִים" ובני דָן נאלצו בשל כך לנדוד אחר כך צפונה:
 ().

בני ישראל בכל זאת התיישבו בסופו של דבר בשַׁעַלְבִים, וכך נזכר "אֶלְיַחְבָּא הַשַּׁעַלְבֹנִי" בין גיבורי דָוִד, ושַׁעַלְבִים נכללה בנציבות השנייה של הממלכה המאוחדת בימי שְׁלֹמֹה (יחד עם בֵּית-שֶׁמֶשׁ ואַיָּלוֹן):

 ().

==זיהוי האתר==
שַׁעַלְבִים נזכרת כאמור מספר פעמים במקרא ביחד עם אַיָּלוֹן, ולכן מקובל הזיהוי שלה עם התל עליו שכן בעבר הכפר הערבי סלבית (כיום קיבוץ שַׁעַלְבִים), אשר שימר ע"פ המשוער את שם העיר המקראית, ואשר שוכן כ-4.5 ק"מ מצפון-מערב לתל איילון. היישוב נזכר בצורה "סעלב", כמקום מוצאה של אישה ושמה מרים ברת יעקוב, בשטר יהודי הכתוב ארמית ממדבר יהודה, המתוארך לשנת 140 לספירה. אוסביוס מזכיר את העיר "סעלבה" שהתקיימה בימיו באוֹנוֹמַסְטִיקוֹן (ספר גאוגרפי של ארץ ישראל מהתקופה הביזנטית) מבלי לציין את מקומה, והירונימוס מזכיר את העיר "Selebi" שבנחלת דן.

פסיפס בית הכנסת השומרוני בשעלבים עם הכתובת בכתב שומרוני "יהוה ימלוך (ל)עולם ועד"
בגבעה של סַלְבִּית נמצאו ממצאים מתקופת הברונזה הקדומה, ולאורך כל תקופות המקרא, כולל התקופה הכנענית, הישראלית (ברזל), תקופת שיבת ציון (הפרסית), ההלניסטית, וגם מתקופות מאוחרות יותר. הממצאים כוללים חרסים רבים וכלי צור, מטבעות, בורות פעמון, מערות מסתור וקבורה, גתות חצובות ושרידי מבנה ופסיפס של בית כנסת שומרוני מהמאות ה-4–5 לספירה (ראו תמונה).

==ראו גם==
* שעלבים

==הערות שוליים==

קטגוריה:יישובי המקרא
קטגוריה:נחלת שבט דן
קטגוריה:יישובים שומרוניים לשעבר